ລມຕ ກະຊວງພາຍໃນ ຟີລິບປິນ ຫາຍສາບສູນ ໃນເຫດເຮືອບິນຕົກ 
ລັດຖະມົນຕີກະຊວງພາຍໃນ ແລະນັກບິນ ສອງຄົນ ຍັງຫາຍສາບສູນຢູ່ ພາຍຫລັງເຮືອບິນ ຂອງພວກເຂົາເຈົ້າ ຕົກລົງໃນທະເລ ໃນວັນເສົາວານນີ້ ໃນຂະນະທີ່ພະຍາຍາມຈະລົງຈອດສຸກເສີນ.
ທີ່ຟີລິບປິນນັ້ນ ພວກນັກດໍານໍ້າ, ເຮືອກໍາປັ່ນ ແລະຍົນເຮລີ ຄອບເຕີ້ ກໍາລັງພາກັນຊອກຄົ້ນ ຢູ່ໃນບໍລິເວນນ່ານນໍ້າ ໃກ້ ຝັ່ງທະເລຂອງພາກກາງຂອງຟີລິບປິນ ເພື່ອຊອກຫາລັດຖະ ມົນຕີກະຊວງພາຍໃນ ທີ່ມີອິດທິພົນສູງ ແລະນັກບິນສອງຄົນ ລຸນຫລັງທີ່ເຮືອບິນນ້ອຍຂອງພວກເຂົາເຈົ້າ ໄດ້ຕົກລົງໃນທະ ເລ ໃນວັນເສົາວານນີ້ ໃນຂະນະທີ່ພະຍາຍາມຈະລົງຈອດ ສຸກເສີນ ໃນວັນອາທິດມື້ນີ້ ປະທານາທິບໍດີຟີລິບປິນ ທ່ານ Benigno Aqunio ໄດ້ ບິນໄປຍັງເກາະ Masbate ທາງພາກກາງຂອງ ປະເທດ ເພື່ອກໍາກັບເບິ່ງນໍາການຊອກຄົ້ນຫາທ່ານ Jesse Robredo ແລະນັກບິນສອງຄົນຂອງ ທ່ານ ຜູ້ທີສີ່ຢູ່ໃນເຮືອບິນ ລໍາດັ່ງກ່າວຊຶ່ງເປັນຜູ້ນຶ່ງໃນຈໍານວນຜູ້ຊ່ວຍວຽກທ່ານ Robredo ນັ້ນ ຫລົບໜີອອກຈາກ ເຮືອບິນມາໄດ້ ໂດຍໄດ້ຮັບບາດເຈັບແຕ່ພຽງໜ້ອຍດຽວ ພວກເຈົ້າໜ້າທີ່ເວົ້າວ່າ ຈົນເຖິງເວລານີ້ ພວກເຂົາເຈົ້າໄດ້ພົບແຕ່ປີກຂ້າງນຶ່ງ ຂອງເຮືອບິນ ສ່ວນຕົວລໍານັ້ນ ທ່ານ Robredo, ລັດຖະມົນຕີກະຊວງພາຍໃນ ເປັນຜູ້ຄວບຄຸມຕໍາຫລວດແຫ່ງຊາດ ແລະ ໄດ້ຮັບຄວາມນິຍົມໃນໝູ່ມະຫາຊົນ ວ່າເປັນຜູ້ດໍາເນີນຄວາມ ພະຍາຍາມເພື່ອກວດລ້າງ ການສໍ້ລາດບັງຫລວງຢ່າງໃຫຍ່ຫລວງໃນວົງການກໍາລັງຮັກສາຄວາມສະຫງົບນັ້ນໃຫ້ໝົດໄປ